The London Dungeon er en turistattraktion i Tooley Street, London, nær London Bridge Station. Det er en udstilling over forskellige grufulde begivenheder i historien, der forsøger at formidle historie på en morsom og spændende måde. Blandt de mere end 40 historiske begivenheder, som er dækket, er Den store brand i London, Jack the Ripper, Judgement Day, Torturkammeret, Henry 8. og Tower of London. I 2003 åbnede det en speciel udstilling om pesten i London 1665.